Suchinthana/ta-wikipedia huggingface dataset:
செரியா

செரியா (ஆங்கிலம்: Seria) என்பது போர்னியோ தீவின் வடகிழக்கு கடற்கரையில் உள்ள ஒரு நகரமாகும்.புருணையின் பெலைட் மாவட்டத்திலில் அமைந்துள்ளது. இது நாட்டின் பெட்ரோலியத் தொழிலின் பிறப்பிடமாகும், இங்கு 1929 இல் எண்ணெய் தோண்டியெடுக்கப்பட்டது. செரியா ஒரு  நகராட்சியாகும். அத்துடன் இதே பெயரின் முகிமின் கீழ் இரண்டு கிராம அளவிலான துணைப்பிரிவுகளாகவும் இருக்கிறது  நகரத்திலும் அதைச் சுற்றியுள்ள பகுதிகளிலும் ஏராளமான கழுதைகள் உள்ளன. இது நகரத்தின் அதிகாரப்பூர்வமற்ற அடையாளமாக மாறியுள்ளது.

வரலாறு 

செரியா முதலில் பதங் பெராவா என்று அழைக்கப்பட்டது, இது மலாய் மொழியில் காட்டு புறாவின் புலம் என்று பொருள்படும். புருனே தாருசுலாமின் வரலாற்று அகராதியின் படி, 'சீரியா' என்ற பெயர் பிரித்தானிய அதிகாரிகளால் வழங்கப்பட்டது, இது தென்கிழக்கு ஒதுக்கப்பட்ட தொழில்துறை பகுதியாகும். இந்தத் தொழில்துறை பகுதி 1929 இல் முதன்முதலில் எண்ணெய் கண்டுபிடிக்கப்பட்ட இடத்திற்கு அருகில் அமைந்துள்ளது.

முதல் வணிக எண்ணெய் கிணறு  1929 ஆம் ஆண்டில் செரியா ஆற்றின் மேற்குக் கரையில் உள்ள பதங் பெராவாவில் (சுங்கை செரியா) தோண்டியெடுக்கப்பட்டது. 
செரியா பகுதி 1936 இல் நகராட்சி பகுதியாக அரசிதழில் பதிவு செய்யப்பட்டது. இப்பொது முதல் இந்த நகரம் கோலா பெலைட் சுகாதார வாரியத்தின் அதிகாரத்தின் கீழ் வந்தது  இது கோலா பெலைட்டின் நகராட்சி பகுதிக்கும் பொறுப்பைக் கொண்டுள்ளது.

1962 டிசம்பர் 8 அன்று முடியாட்சிக்கு எதிரான ஒரு சிறிய கிளர்ச்சியின் மையங்களில் செரியாவும் ஒன்றாகும். இந்தக் கிளர்ச்சி பிரித்தன் இராணுவத்தால் அடக்கப்பட்டது. இந்த நிகழ்வு புருனே கிளர்ச்சி என்று அறியப்படுகிறது. மறைந்த சுல்தான் உமர் அலி சைபுதீனின் ஆட்சியின் கீழ், சலான் சுல்தான் ஒமர் அலி என்ற பகுதியில் தற்போதைய வணிகக் கட்டிடங்கள் கட்டப்பட்டது.

இருப்பிடம் 

செரியா முகிமின் பெலேட் மாவட்டத்தில் அமைந்துள்ளது. நகராட்சியின் நகர மையம் வடக்கில் சலான் தெங்கா மற்றும் செரியா அரினா, கிழக்கில் சலான் இலோராங் சாது பாரத், தெற்கே சலான் போல்கியா மற்றும் மேற்கில் சலான் இலோராங் திகா பாரத்  ஆகியவற்றை எல்லைகளாகக் கொண்டுள்ளது. இதன் பரப்பளவு 0.603 கி.மீ. ஆகும்  பனகாவின் புறநகர்ப் பகுதிகள் நகரின் மேற்கே அமைந்துள்ளன, கம்போங் பாரு நகரின் கிழக்கே அமைந்துள்ளது.

பெலேட் மாவட்டத்தின் நிர்வாக தலைநகரான கோலா பெலேட் மேற்கில் சுமார் 10 மைல் (16 கிலோமீட்டர்) தொலைவில் அமைந்துள்ளது மற்றும் இரு சாலைகளிலும் செரியாவுடன் இணைக்கப்பட்டுள்ளது. பெலைட் மாவட்டத்தில் உள்ள முகிம் லாபி, இது செரியாவின் கிழக்கே அமைந்துள்ளது. மேலும் தேசிய தலைநகரான பந்தர் செரி பெகவன் வடகிழக்கில் சுமார் 100 கி.மீ. தூரத்தில் அமைந்துள்ளது.

கம்போங் 
நாட்டின் பிற நகராட்சி பகுதிகளைப் போலல்லாமல், பெக்கன் செரியா கிராமங்களாக பிரிக்கப்படவில்லை. இருப்பினும் அண்டைப் பகுதியான கம்புங் செரியாவின் புறநகர்ப் பகுதியாக செயல்படுகிறது.

எண்ணெய் மற்றும் எரிவாயு 
புருனேயில் உள்ள எண்ணெய் தொழிற்துறையின் மையமாக செரியா உள்ளது. மேலும் புருனேயில் கண்டுபிடிக்கப்பட்ட முதல் வணிக கடலோர எண்ணெய் வயலாகும்

படகு மற்றும் நதி, துறைமுகங்கள் 
செரியாவில் படகு சேவைகள், நதி சேவைகள் அல்லது துறைமுக சேவைகள் எதுவும் இல்லை. அருகிலுள்ள துறைமுகம் கோலா பெலைட்டில் உள்ளது, மற்றும் புருனேயில் அருகிலுள்ள ஆழ்கடல் துறைமுகம் முயரா துறைமுகமாகும்.

குறிப்புகள் 

புரூணை
ஐந்திரா கியாவ் சின்

ஐந்திரா கியாவ் சின் என்பவர் 1977 ஏப்ரல் 24 அன்று பிறந்த மியான்மரைச் சேர்ந்த ஒரு பிரபல நடிகையாவார். இவர் இரண்டு முறை மியான்மர் அகாதமி விருது பெற்றுள்ளார். மேலும் இவர் ஒரு தொலைக்காட்சி விளம்பர நடிகையுமாவார். இவர் ஒரு தொழில்முறை ஓவியரும் கூட. பர்மிய பொழுதுபோக்கு துறையின் முக்கிய நட்சத்திரங்களில் இவர் ஒருவர். இப்போது, அவருக்கு 40 வயதுக்கு மேலானலும் மியான்மரின் சிறந்த நடிகைகளில் ஒருவராக இருக்கிறார்.

ஆரம்பகால வாழ்க்கை 
மெயா தீடா மற்றும் கியாவ் சின் ஆகியோரின் இளைய குழந்தையாக யாங்கோனில் செழிப்பான ஒரு குடும்பத்தில் ஐந்திரா கியாவ் சின் பிறந்தார். இவர் நவீன பர்மிய இராணுவத்தை நிறுவிய முப்பது தோழர்களில் ஒருவரான போ சியாவின் பேத்தி மற்றும் தகோன் தயாவின் மருமகள் ஆவார். எழுத்தாளர் மற்றும் பாடகர் ஹேமா நே வின்  உறவினரும் திரைப்பட நட்சத்திரமான யாசா நே வின்  உறவினரும் ஆவார். கியாவ் சின் யாங்கோனின் தகோன் 1 உயர்நிலைப் பள்ளியில் வேதியியலில் இளங்கலைப் பட்டம் பெற்றார்.

தொழில் 
தி மியான்மர் டைம்ஸுக்கு அளித்த பேட்டியில், கியாவ் சின் திரைப்படம்  தனது தொழில் வாழ்க்கையின் முதல் தேர்வு அல்ல என்பதை ஒப்புக்கொண்டார். மாறாக அவர் தன்னை ஒரு சுயாதீன கலைஞராகவோ அல்லது மருத்துவராகவோ ஆகவேண்டும் என்று ஆசைப்பட்டார். ஆனால் பள்ளிப்  படிப்பில் துணை தரங்களைப் பெற்றதனால் தனது விருப்பங்களை மறு மதிப்பீடு செய்துள்ளார். பொழுதுபோக்கு துறையில் அவரது முதல் பயணம் உள்ளூர் அழகு போட்டியின் மூலம் வந்தது. அவர் 1996 இல் மிஸ் கொக்கெய்ன் போட்டியில் வென்றார், பின்னர் அதே ஆண்டு மிஸ் கிறிஸ்மஸ் போட்டியிலும் வென்றார். இதற்குப் பிறகு, அவர் தொலைக்காட்சி தொடர்களான "லவ்விங் எடிட்டர்" மற்றும் "ஆக் கைன் மே" போன்ற படங்களில் நடிக்கத் தொடங்கினார். "ஆக் கைன் மே" என்ற தொலைக்காட்சித் தொடரில் "போ டே" என்ற கதாபாத்திரத்தை ஏற்று நடித்து பிரபலமானார். அடுத்த இரண்டு ஆண்டுகளுக்கு அவர் பத்திரிகைகள் மற்றும் விளம்பரங்களில் தோன்றினார். 2000 ஆம் ஆண்டில், முன்னணி நடிகையாக "பியாவ் லை க்யா யா ஆங்" என்ற படத்தில் ஒரு நடிகையாக தனது பெரிய வெற்றியைப் பெற்றார். "தா-மீ-சின்" திரைப்படத்தில் என்ற படத்தில் நடித்ததற்காக 2000 மாவது ஆண்டு அகாதமி விருதுக்கு சிறந்த முன்னணி நடிகையாக பரிந்துரைக்கப்பட்டார்.

ஐந்திரா கியாவ் சின் 2004 மியான்மர் அகாதமி விருதை வென்றார்,  அவர் தொடர்ந்து திரைப்படங்களிலும், விளம்பரங்களுக்கான நடிகையாகவும் நடித்து வருகிறார். "நைப் இன் தி ஹார்ட்" என்ற திரைப்படத்தில் முக்கிய கதாபாத்திரத்தில் நடித்ததற்காக 2017 மியான்மர் அகாதமி விருதையும் ஐந்திரா கியாவ் சின் வென்றார். அவர் 40 வயதைத் தாண்டினாலும், இளம் நட்சத்திரங்கள் நிறைந்த ஒரு துறையில் அவர் இன்னும் ஒரு சிறந்த  நடிகையாகவெ இருக்கிறார்.

திருமணம் 
அவர் 1 ஜனவரி 2011 அன்று நடிகர் இப்பியே தி ஓவை மணந்தார். அவர்களுக்கு முதல் மகள் 2011 அக்டோபர் 14 அன்று பிறந்தார் மற்றும் 2015 ஆகஸ்ட் 27 அன்று ஒரு மகனைப் பெற்றெடுத்தார்.

சமூக பணி 
ஐந்திரா கியாவ் சின் சமூகம் மற்றும் பல்வேறு பர்மிய தொண்டு நிறுவனங்களுடன் சமூக ரீதியாக ஈடுபட்டுள்ளார், மேலும் அவரது சகாக்களால் நாட்டின் இளம் பெண்களுக்கு ஒரு சிறந்த முன்மாதிரியாக கருதப்படுகிறார்.

குறிப்புகள் 

1977 பிறப்புகள்
வாழும் நபர்கள்
பர்மிய மக்கள்
சமீர் ரிபாய்

சமீர் ஸைத் அல்-ரிபை ( ஆங்கிலம்: Samir Zaid al-Rifai ) 1966 சூலை 1 அன்று பிறந்த   இவர் ஜோர்தானின் அரசியல்வாதி ஆவார். இவர்    டிசம்பர் 2009 14 முதல் 2011 பிப்ரவரி 9 வரை ஜோர்தானின் பிரதமராக இருந்துள்ளார்.

ஆரம்பகால வாழ்க்கை மற்றும் கல்வி 
அல்-ரிபாய்  ஜோர்தானில் ஒரு முக்கிய அரசியல் குடும்பத்தைச் சேர்ந்தவர். அவர் முன்னாள் பிரதமர் சைத் அல்-ரிபாயின் மகனும், முன்னாள் பிரதமர் சமீர் அல்- ரிபாயின் பேரனும், முன்னாள் பிரதமர் பஜ்ஜாத் தல்ஹவுனியின் பேரனும் ஆவார். ரிபாய் 1988 ஆம் ஆண்டில் மத்திய கிழக்கு ஆய்வுகளில் இளங்கலை பட்டமும், ஆர்வர்டு பல்கலைக்கழகத்தில் பொருளாதாரத்தில் பட்டமும் பெற்றார். 1989 ஆம் ஆண்டில் கேம்பிரிச்சுப் பல்கலைக்கழகத்தில் சர்வதேச உறவுகளில் முதுகலைப் பட்டம் பெற்றார். கயா அகேப் அல்-பாயசு என்பவரை மணந்தார். இவர்களுக்கு நான்கு குழந்தைகள் பிறந்தனர்.

தொழில் 
சமீர் அல்-ரிபா மாகெல்லன் உலகளாவிய ஆலோசகனை நிறுவனத்தின் நிர்வாகத் தலைவராகவும், கெஸ் நிறுவனத்தின் (மத்திய கிழக்கு மற்றும் வட ஆப்பிரிக்கா) தலைவராகவும், தற்போது ஜோர்தானின் காசமைட் இராச்சியத்தின் சட்டசபையில் துணைத் தலைவராகவும் உள்ளார். சட்டசபையில் பணியாற்றுவதற்கு முன்பு, சமீர் அல்-ரிபாய் 2009 டிசம்பர் 14,  முதல் 2011 பிப்ரவரி 1 வரை ஜோர்தானின் 38 வது பிரதமராக பதவி வகித்தார். நவம்பர் 2015 இல் சட்டசபையின் துணைத் தலைவராக நியமிக்கப்படுவதற்கு முன்பு, சமீர் 2013 மற்றும் 2015 க்கு இடையில் சட்டசபை வெளியுறவுக் குழுவின் தலைவராக இருந்தார்.

ஒரு பிரதமராக, சமீர் பொருளாதார, சமூக மற்றும் அரசியல் முன்னேற்றத்தின் தெளிவான ஏழு அம்ச திட்டத்தை உருவாக்கிய ஒரு அரசாங்கத்தை வழிநடத்தினார். அனைத்து திட்டங்களின் முன்னேற்றத்தையும் கண்காணிக்கவும் மதிப்பீடு செய்யவும் செயல்திறன் அட்டவணைகள் உருவாக்கப்பட்டன. அவர் பதவியில் இருந்த காலத்தில் ஏற்பட்ட முக்கிய சாதனைகள், அரசாங்கப் பற்றாக்குறையை 30% குறைப்பதற்கான நடவடிக்கைகளை அறிமுகப்படுத்துவதன் மூலம் இராச்சியத்தின் நிதி நிலைத்தன்மையை வலுப்படுத்துவது; ஒட்டுமொத்த வணிக சூழலை வலுப்படுத்துதல்; அரசாங்கத்தின் நிர்வாக, சட்டமன்ற மற்றும் நீதித்துறை கிளைகளுக்கு இடையிலான உறவை மேம்படுத்துதல்; நவம்பர் 2010 இல் வெற்றிகரமான தேசிய தேர்தல்களை நடத்தியது, இது பதிவுசெய்யப்பட்ட வாக்காளர் பதிவைப் பெற்றது மற்றும் தேசிய அரசியல் மற்றும் சமூக விவகாரங்களில் இளைஞர்களின் பங்களிப்பை ஊக்குவித்தது ஆகியன அடங்கும்.

அவரது தலைமையின் கீழ், அரசாங்கம் பல முக்கிய உள்கட்டமைப்பு முதலீட்டு திட்டங்கள் மற்றும் வெளிநாட்டு முதலீட்டாளர்களுடனான பிற முக்கிய கூட்டு ஒப்பந்தங்களின் வளர்ச்சியையும் துரிதப்படுத்தியது. தேசிய ரயில்வே, செங்ககடலின் நீர் அனுப்பும் முறை, அணுசக்தி ஒத்துழைப்பு, சூரிய மற்றும் ஷெல் எண்ணெய் திட்டங்கள் தொடர்பான பிற முக்கிய கூட்டு ஒப்பந்தங்கள் ஆகியவை இதில் அடங்கும்.

தான் பதவியேற்ற முதல் வாரத்தில் ஒரு அமைச்சகத்தின் நடத்தை நெறிமுறையை அறிமுகப்படுத்தினார். இதன் மூலம் அரசாங்கத்தின் பொறுப்புணர்வு மற்றும் வெளிப்படைத்தன்மையை கணிசமாக உயர்த்திய பெருமையும் சமீர் பெற்றார். தேசிய மற்றும் உள்ளூர் திட்டங்களைக் கண்காணிக்க குடிமக்கள், நன்கொடையாளர்கள் மற்றும் முதலீட்டாளர்களுக்கான திறந்த வலை அடிப்படையிலான அறிக்கையிடல் தளத்துடன் பிரதம அமைச்சகத்தில் ஒரு விநியோக அலகு ஒன்றை அவர் உருவாக்கினார். மற்றும் குடிமக்கள் புகார் அளிக்க வழிமுறை ஒன்றை தொடங்கினார்.

விருதுகள் மற்றும் கௌரவங்கள் 
அவர் அல்-கவ்காப் அல் உர்துனி மற்றும் அல்-இசுதிக்லால் என்ற பெயர்களால் கௌரவிக்கப்பட்டார்.

குறிப்புகள் 

வாழும் நபர்கள்
1966 பிறப்புகள்
ஜோர்தான்
ஆர்வர்டு பல்கலைக்கழக முன்னாள் மாணவர்கள்
சவுத்ரி முயீன்-உதின்

சவுத்ரி முயீன்-உதின் (Chowdhury Mueen-Uddin பிறந்தார் ; 27 நவம்பர் 1948 ஆம் ஆண்டு பிறந்தார்) என்பவர் வங்காளதேச விடுதலைப் போரில் பாக்கித்தான் ராணுவத்துடன் இணைந்து வங்கதேச அறிவாளிகள் படுகொலையில் ஈடுபட்டதற்காக தண்டிக்கப்பட்டவர் ஆவார்.  பின் வங்கதேசத்தின் விடுதலைக்குப் பின் இதில் இருந்து தப்பிப்பதற்காக இவர் பிரித்தானியக் குடியுரிமை பெற்றார்.

சவுத்ரி ஐரோப்பாவின் இஸ்லாமிய மன்றத்தின் நிறுவனர் ஆவார். இது ஒரு தீவிரவாத அமைப்பாக கருதப்படுகிறது. மேலும் இவர்  முஸ்லீம் எய்ட் என்பதின் அறங்காவலர் மற்றும் முன்னாள் தலைவர் ஆவார்.

3 நவம்பர் 2013 அன்று, சர்வதேச குற்றங்கள் தீர்ப்பாயம் வங்களதேசத்தில் அமைக்கப்பட்டது. பின் 1971 ஆம் ஆண்டில் நடைபெற்ற வங்காளப் படுகொலை பற்றிய வழக்கினை விசாரிக்கும் அதிகாரம் அதற்கு வழங்கப்பட்டது. அப்போது 1971 இல்  தாக்க்க பல்கலைக் கழகத்தில் பணிபுரிந்த 9 ஆசிரியர்கள், ஆறு பத்திரிக்கையாளர்கள் மற்றும் 3 மருத்துவர்கள் ஆகியோர் இவரால் கொல்லப்பட்டதாகக் கூறியது. 1971 ல் சுதந்திரம் பெற்ற சிறிது காலத்திலேயே இவர் பங்களாதேஷை விட்டு வெளியேறி ஐக்கிய இராச்சியத்தில் குடியேறினார். இவர் இந்தக் குற்றச்சாட்டுகளை மறுக்கிறார்.

சர்வதேச குற்றவியல் தீர்ப்பாயத்தை (வங்காளதேசத்தில் இருந்து முதல் நபர் ) உருவாக்குவதற்கு நீண்ட காலத்திற்கு முன்பே இவர் போர்க்குற்றவாளி என்று குற்றம் சாட்டப்பட்டார். 1972 ஆம் ஆண்டில், த நியூயார்க் டைம்ஸ் இவர் மறைமுகமாக இயங்கும் தீவிரவாத நோக்கம் கொண்ட முஸ்லிம் அமைப்புகளின் தலைவராக கருதப்பட்டதாக கூறியது.  1995 இல், டேவிட் பெர்க்மேன் தயாரித்த ஒரு ஆவணப்படம், பிரித்தானிய தொலைக்காட்சி சேனலான சேனல் 4 இல் வெளியானது. அது  1971 வங்களாதேச இனப்படுகொலை பற்றியது ஆகும். அந்த ஆவணப் படத்தில்  இவர்  அந்த படுகொலையில் ஈடுபட்டதாகக் குறிப்பிடப்பட்டுள்ளது.

தொழில் 
1971 ஆம் ஆண்டில், மியூன்- உதின் டெய்லி புர்போடேஷில் ஒரு பத்திரிகையாளராக பனியில் சேர்ந்தார். 1972 ஆம் ஆண்டில் 1972 ஆம் ஆண்டில், த நியூயார்க் டைம்ஸ் இவர் மறைமுகமாக இயங்கும் தீவிரவாத நோக்கம் கொண்ட முஸ்லிம் அமைப்புகளின் தலைவராக கருதப்பட்டதாக கூறியது. 1971 இல் சுதந்திரம் பெற்ற சிறிது நேரத்திலேயே அவர் வங்களாதேசத்தினை விட்டு வெளியேறினார். இந்தியா, நேபாளம் மற்றும் பாக்கித்தான் வழியாக ஐக்கிய இராச்சியத்திற்குச் சென்றார்  ஐக்கிய இராச்சியத்தில் அவர் ஒரு புதிய வாழ்க்கையை உருவாக்க முடிந்தது.

இலண்டனின் தேசிய சுகாதார சேவையில் (என்.எச்.எஸ்) முஸ்லீம் ஆன்மீக பராமரிப்பு ஏற்பாட்டின் இயக்குநராகவும், ஹெல்த்கேர் சாப்ளேன்சி (எம்.எஃப்.ஜி.எச்.சி) க்கான மல்டி ஃபெய்த் குழுமத்தின் உறுப்பினராகவும், முஸ்லீம் எய்ட் அறங்காவலராகவும் மியூன்-உதின் இருந்தார். தற்போது அவர் இங்கிலாந்தின் குடிமகனாக உள்ளார்.

போர்குற்ற விசாரணை 
1995 ஆம் ஆண்டில் டேவிட் பெர்க்மேன் என்பவர் எழுதி, இயக்கிய போர் குற்றங்கள் கோப்பு என்ற ஆவணப்படம் பிரித்தானிய தொலைக்காட்சி சேனலான சேனல் 4 இல் 1971 வங்காளதேச இனப்படுகொலை பற்றி ஒளிபரப்பப்பட்டது. இந்த ஆவணப் படத்தில் 1971 வங்காளதேச விடுதலைப் போரின்போது அல்-பாதர் என்ற பாகிஸ்தான் சார்பு துணை ராணுவப் படையில் இவர் உறுப்பினராக இருந்ததாகவும், போர்க்குற்றங்களில் ஈடுபட்டதாகவும் மியூன்-உதின் மீது குற்றம் சாட்டப்பட்டது.

குறிப்புகள் 

வாழும் நபர்கள்
1948 பிறப்புகள்
மொஸ்தபா சர்வார் பரூக்கி

மொஸ்தோபா சர்வார் ஃபாரூக்கி (Mostofa Sarwar Farooki) ஒரு வங்காளதேசத் திரைப்பட இயக்குநர், தயாரிப்பாளர் மற்றும் திரைக்கதை எழுத்தாளர் ஆவார். இவரது படங்கள் தேர்ட் பெர்சன் சிங்குலர் நம்பர் , டெலிவிசன், நோ பெட் ஆஃப் ரோஸஸ் ஆகியவை உலகம் முழுவதும் விமர்சன ரீதியாக நேர்மறையான பாராட்டினைப் பெற்றன. மற்றும் ஏராளமான சர்வதேச மற்றும் தேசிய விருதுகளைப் அந்தத் திரைப்படங்கள் பெற்றது. திரைப்பட தயாரிப்பாளர்களின் இயக்கத்தை "சேபியல்" என்ற பெயரில் நிறுவினார்.

தொழில் 
ஃபாரூக்கி 2000 ஆம் ஆண்டின் முற்பகுதியில் காட்சி அமைப்பு  மற்றும் இயக்கத்தில் ஓர் புதிய போக்கை ஏற்படுத்தினார். இவரது முதல் படம் 2003 ஆம் ஆண்டில் வெளியான பேச்சுலர் ஆகும். இந்தத் திரைப்படத்தில்  ஹுமாயூன் , ஃபரிடி, ஆபி கரீம், பெர்டஸ் அகமது மற்றும் சப்னூர் ஆகியோர் முக்கியக் கதாப்பத்திரத்தில் நடித்தனர். அவரது இரண்டாவது படம், ஜாகித் ஹசன், தாரிக் அனாம் கான், ஷாஹிடுஸ்மான் செலிம் மற்றும் பலர் நடித்த அரசியல் நையாண்டித் திரைப்படமான  மேட் இன் பங்களாதேஷ் 2007 ஆம் ஆண்டில் வெளியானது. அவரது மூன்றாவது படம் தெ பெர்சன் சிங்குலர் நம்பர் நுஸ்ரத் இம்ரோஸ் திஷா, டோபு, மோஷரஃப் கரீம் ஆகியோரின் நடிப்பில் வெளியானது. மேலும்  இந்தத் திரைப்படம் பூசன் சர்வதேச திரைப்பட விழாவில் 2009 ஆம் ஆண்டில் திரையிடப்பட்டது . மேலும் இந்தத் திரைப்படம் அதிகாரப்பூர்வ போட்டியான 2009 மத்திய கிழக்கு சர்வதேச திரைப்பட விழாவிலும் திரையிடப்பட்டது. அதன் பிறகு ஓகே கட் என்ற குறும்படத்தை தயாரித்தார் . அவரது நான்காவது திரைப்படம் 2012 ஆம் ஆண்டில் வெளியான டெலிவிசன் ஆகும். இதில் சஞ்சல் சவுத்ரி, நுஸ்ரத் இம்ரோஸ் திஷா, மோஷரஃப் கரீம் மற்றும் காசி ஷாஹிர் ஹுதா ரூமி ஆகியோர் முக்கியக் கதாப்பத்திரத்தில் நடித்தனர். பூசன் சர்வதேச திரைப்பட விழாவில் திரையிடப்பட்ட இறுதித் திரைப்படம் மற்றும் 2013 ஆம் ஆண்டில் APSA வின் நடுவர் பிரிவில் பரிசை வென்றது. மேலும் துபாய், ஜோக்ஜா-நெட்பாக் ஆசிய திரைப்பட விழா, ரோமின் ஆசியட்டிகா திரைப்பட மீடியா, மற்றும் கொல்கத்தா சர்வதேச திரைப்பட விழா உள்ளிட்ட ஐந்து சர்வதேச விருதுகளைப் பெற்றது. ஷீனா சோஹன் மற்றும் நூர் இம்ரான் மிது நடித்த அவரது ஐந்தாவது திரைப்படமான ஆண்ட் ஸ்டோரி கோல்டன் கோப்லெட் விருதுகள் மற்றும் துபாய் சர்வதேச திரைப்பட விழாவின் முஹ்ர் ஆசியா-ஆப்பிரிக்கா விருதுகளுக்கு பரிந்துரைக்கப்பட்டது. 2014 ஆம் ஆண்டில் இது APSA மற்றும் சிங்கப்பூர் மற்றும் கேரள சர்வதேச திரைப்பட விழாக்களிலும் போட்டிப் பிரிவில் இருந்தது. இவர் தனது ஆறாவது திரைப்படமான டூப்: நோ பெட் ஆஃப் ரோஸஸை திரைப்படத்தில்  சர்வதேச நடிகரான இர்பான் கான், நுஸ்ரத் இம்ரோஸ் திஷா, பர்னோ மித்ரா, ரோகேயா பிராச்சி மற்றும் பலர் நடித்திருந்தனர்.  இது பிலிம் பஜார் இந்தியா 2013 இன் திட்டமாகும். இது மாஸ்கோ சர்வதேச திரைப்பட விழாவில் துபாய் திரைப்பட சந்தை விருதையும், நடுவர்கள் பிரிவில் பரிசையும் வென்றது . டாக்கா பயங்கரவாதத்தினை  அடிப்படையாகக் கொண்டு எடுக்கப்பட்ட இவரின் கனவுத் திரைப்படமான சாட்டர்டே ஆஃப்டர்னூன் திரைப்படத்தில் நுஸ்ரத் இம்ரோஸ் திஷா , பரம்பிரதா சாட்டர்ஜி, ஜாஹித் ஹசன், ஐயாட் ஹூரானி, மாமுனூர் ரஷீத் ஆகியோர் முக்கியக் கதாப்பாத்திரத்தில் நடித்தனர். இந்த படம் 2019 ஆம் ஆண்டில் நடைபெற்ற  41 வது மாஸ்கோ சர்வதேசத் திரைப்பட விழாவில்  முக்கிய போட்டி பிரிவில் இடம் பெற்றது.மேலும் ரஷ்ய திரைப்பட விமர்சகர்களின் கூட்டமைப்பு நடுவர் பரிசு மற்றும் கிராண்ட் நடுவர்களின் பரிசை வென்றது.

குறிப்புகள் 

வாழும் நபர்கள்
டாக்கா நபர்கள்
வங்காளதேசத் திரைப்பட இயக்குநர்கள்
வங்காளதேச எழுத்தாளர்கள்
தசுனீம் கலில்

தஸ்னீம் கலீல் (Tasneem Khalil) ஒரு நாடுகடத்தப்பட்ட வங்காளதேச பத்திரிகையாளர் ஆவார்.இவர்  முன்பு தி டெய்லி ஸ்டார் நிறுவனத்தில் பணிபுரிந்தார். சி.என்.என் நிறுவனத்தில் இவர் பணிபுரிந்தார். மேலும்  இவர் மனித உரிமைகள் கண்காணிப்பகத்தின் ஆலோசகராகவும் இருந்தார்.  2006-2008 வங்காளதேச அவசரகாலத்தின் போது, இவர்  11 மே 2007 அன்று பங்களாதேஷின் உளவுத்துறையின் காவலில் இருந்தபோது சித்திரவதை செய்யப்பட்டார்.   கலீல் தற்போது ஒரேப்ரோ, ஸ்வீடனில் வசித்து வருகிறார். இவர்  மனித உரிமைகள் தொடர்பான நிகழ்வுகளைப் பற்றி செய்தி வெளியிடும் ஒரு ஊடகமான இண்டிபெண்டட்ன்ட் வேர்ல்ட் ரிப்போர்ட் எனும் செய்தி ஊடகத்தில் இவர் பதிப்பாசிரியராகப் பனிபுரிந்து வருகிறார்.

ஆரம்பகால வரலாறு 
தஸ்னீம் கலீல் 1981 ஆம் ஆண்டில் வங்காளதேசத்தில் பிறந்தார். டாக்காவில் இருந்தபோது, கலீல் நார்த் சவுத் பல்கலைக்கழகத்தில் ஆங்கில மொழியியல் பிரிவில் பாடம்  பயின்றார்.  வங்காளதேசத்தில் சிறைவாசம் அனுபவித்த பின்னர், இவர்  ஒரு மாதம் தலைமறைவாகிவிட்டார். பின்னர் ஜூன் 6, 2007 அன்று ஒரு வங்காளதேச விமான நிலையம் வழியாக வேறு ஒரு நாட்டிற்குத்  தப்பிக்க முடிந்தது. அங்கிருந்து இவர்  தனது குடும்பத்தினருடன் நாடுகடத்தப்பட்டு, சுவீடனில் தஞ்சம் புகுந்தார்.   ஜூன் 2007 இல் சுவீடன் அரசு அவருக்கு அங்கு தங்கிக் கொள்ள அனுமதி வழங்கியது.  இவர்  மலமோ பல்கலைக்கழகத்தில் மனித உரிமைகள் பற்றி கல்வி கற்றார். மேலும் சுயமாக ஓர் இதழினைத் துவங்கினார். இவர் கலீல் ஷர்மின் அப்சனா சுச்சி என்பவரைத் திருமணம் செய்து கொண்டார். இந்தத் தம்பதியருக்கு தியாஷ் எனும் ஒரு மகன் உள்ளார்.

பத்திரிகை வாழ்க்கை 
தஸ்னீம் கலீல் 2000-2007 வரை தி டெய்லி ஸ்டார் பத்திரிகையின் தலையங்க உதவியாளராக இருந்தார். இந்த நேரத்தில் இவர்  ஃபோரம்  எனும் ஒரு மாத இதழுக்கும் கட்டுரைகளை எழுதினார். பின்னர் இவர்  சி.என்.என் நிறுவனத்திற்காக பணிபுரிந்தார். 2006 ஆம் ஆண்டில் இவர் மனித உரிமைகள் கண்காணிப்பகத்தின் ஆலோசகராகவும் ஆனார். மனித உரிமைகள் பிரச்சினைகள் மற்றும் மீறல்கள் குறித்து தனது வலைப்பதிவில் கட்டுரைகளை வெளியிடுவதில் இவர்  தீவிரமாக இருந்தார். இதனால் இவர் பலமுறை சிக்கல்களைச் சந்தித்தார்.

வங்காளதேசத்தில் சிறைவாசம் அனுபவித்து சுவீடனுக்கு தப்பிச் சென்றபின், கலீல் இண்டிபெண்டட்ன்ட் வேர்ல்ட் ரிப்போர்ட் என்பதனைத் துவங்கினார்.  அதன் வெளியீட்டாளரும் ஆசிரியருமாக இவர்  அங்கு பணிபுரிந்தார்.

எதிர்வினைகள் 
தஸ்னீம் கலீல் தடுப்புக்காவலுக்குப் பிறகு, அவரது மனைவி அவசர காலங்களில் அழைக்கவும் அறிவிக்கவும் தனது கணவரால் ஏற்கனவே கூறப்பட்ட நபர்களின் பட்டியலைத் தொடர்பு கொண்டார். இவர்  பணியாற்றிய நிறுவனங்கள் மற்றும் பதிவரின் வலையமைப்பின் உதவியுடன் இவர்  சிறைப்பிடிக்கப்பட்டதை பரவலாக மற்றவர்களுக்கு அறியப்படுத்தினார். இதன் மூலம் பரவலாக இவர் கைது செய்யப்பட்ட செய்தி சர்வதேச அளவில் தெரிய வந்தது. மேலும் பலர் அரசாங்கத்திடம்  இவரை விடுதலை செய்யுமாறு அறிவுறுத்தினர். மனித உரிமைகள் கண்காணிப்பகத்தின் ஆசிய இயக்குநர் பிராட் ஆடம்ஸ், “தஸ்னீம் கலீலின் பாதுகாப்பு குறித்து நாங்கள் மிகுந்த அக்கறை கொண்டுள்ளோம். இவர்  மனித உரிமைகள் மற்றும் சட்டத்தின் ஆட்சிக்காக வங்காளதேசத்தில் ஒரு முக்கிய குரலாக இருந்து வருகிறார், அதனால்தான் இவர் அச்சுறுத்தலுக்கு உள்ளாகியுள்ளார். தங்களது நடவடிக்கைகள் வெளி உலகத்தால் உன்னிப்பாக கவனிக்கப்படுவதை வங்காளதேச இராணுவம் அறிந்துகொள்ள வேண்டும் எனத் தெரிவித்தார்.

குறிப்புகள் 

1981 பிறப்புகள்
வாழும் நபர்கள்
எம். அருனுர் ரசீத்

எம். அருனூர் ரஷீத் (M. Harunur Rashid, 28 திசம்பர் 28, 1939 – 26 நவம்பர் 2024) ஆங்கில இலக்கியத்தின் சிறந்த ஆசிரியர்களுள் ஒருவர் ஆவார். மேலும் குறிப்பிடத்தகுந்த கல்வி நிர்வாகிகளுள் ஒருவராகவும் நவீன கவிதை மற்றும் உரைநடை ஆசிரியர் மற்றும் மொழிபெயர்ப்பாளராகவும் இவர் அறியப்பட்டவர். வங்களதேசத்தில், சூபித்துவம் மற்றும் சூஃபி இலக்கியங்களின் எழுத்தாளர்  மற்றும் சமூக, அரசியல், கலாச்சார மற்றும் இலக்கிய நூல்களின் திறனாய்வாளராகவும் விளங்கியவர்.

ஆரம்பகால வாழ்க்கை மற்றும் கல்வி 
ரஷீத் டிசம்பர் 28, 1939 இல் பிரித்தானிய இந்தியாவில் அசாமின் டின்சுகியாவில் பிறந்தார். இரண்டாம் உலகப் போருக்கு முன்னதாக, அவரது தந்தை மறைந்த ரஹிமுதீன் அகமது, அஸ்ஸாம் மாநில ரயில்வே ஊழியராகப் பணிபுரிந்தார். பணிமாற்றம் காரணமாக இவர் சிட்டகாங்கிற்கு மாற்றப்பட்டார். இவர்  தனது குழந்தைப் பருவத்தை பஹர்தலி மற்றும் சிட்டகாங் மலைகளின் அருகில் அதிக நேரம் செலவிட்டார். ஜப்பானியர்கள் சிட்டகாங்கில் குண்டுவீச்சு நடத்தியபோது, அவரது தந்தை இவர்களை பிரம்மன்பேரியாவின் நபினகரில் உள்ள தனது கிராமத்திற்கு அனுப்பினார். மெராட்டலியில் உள்ள அவரது வீடு டைட்டாஸ் நதியின் அருகில் இருக்கிறது. இவரது ஆரம்பக் கல்வியினை அவரது தாயார் சலேமா கட்டூனுட் கற்றுத் தந்தார். ஏனெனில் அந்த கிராமத்தில் ஒரே கல்வியறிவு பெற்ற பெண்மணி அவரின் தாய் மட்டுமே ஆவார்.

அவரது குடும்பம் பஹர்தலிக்கு குடிபெயர்ந்தது.  இவர்  1947 ஆம் ஆண்டில் பஹர்தலி ரயில்வே உயர்நிலைப் பள்ளியில் படித்தார். இவரின் தந்தைக்கு பணிமாறுதல் கிடைத்ததால் அடுத்த ஆண்டு  இவர்களின் குடும்பம் சிட்டகாங்கிற்கு குடிபெயர்ந்தது. இவரின் தந்தை இவரை சிட்டகாங் கல்லூரி பள்ளியில் சேர்த்தார் . அந்தப் பள்ளியில் இவர் ஒன்பதாம் வகுப்பு வரை படித்தார். பின் இவரது தந்தை பணி ஓய்வு பெற்றதனைத் தொடர்ந்து பிரம்மன்பரியா நகரத்திற்கு சென்றார். இவர்  1955 ஆம் ஆண்டில் இவர் அன்னடா மாடல் உயர்நிலைப் பள்ளியில் மெட்ரிகுலேஷன் தேர்வில் தேர்ச்சி பெற்றார். பின்பு பிரம்மன்பரியா கல்லூரியில் சேர்ந்தார், மேலும் டாக்கா பல்கலைக்கழகத்தில் இடைநிலை கலை தேர்வில் 1957 ஆம் ஆண்டில்  தேர்ச்சி பெற்றார்.

டாக்கா பல்கலைக்கழகத்தில் 1960 ஆம் ஆண்டில் இளங்கலைப் பட்டத்தினையும் 1961 ஆம் ஆண்டில் முதுகலைப் பட்டத்தினையும் பெற்றார். பின்பு இவர் இங்கிலாந்தில்உள்ள  கேம்பிரிட்ஜ் பல்கலைக்கழகத்திற்கு ( ஃபிட்ஸ்வில்லியம் கல்லூரி ) சென்று 1966 ஆம் ஆண்டு மேதகமை இளங்கலைப் பட்டத்தினையும் 1970 ஆம் ஆண்டில் முதுகலைப் பட்டத்தினையும் பெற்றார். 1970 ஆம் ஆண்டுகளில் இவர் ஹவாயில் உள்ள ஈஸ்ட் வெஸ்ட் மையத்திற்குச் சென்று ஈ எஸ் ஓ எல் பயிற்சியினை மேற்கொண்டார். அங்கு பயிற்சியில் இருந்தபோது அந்த மாநிலத்தில் உள்ள முக்கியமான மொழிப் பாடசாலைகளை பார்க்கும் வாய்ப்பினைப் பெற்றார்.

தனிப்பட்ட வாழ்க்கை 
ரஷீத் தனது உறவினர் முர்ஷிதா பேகத்தை 24 ஆம் வயதில் திருமணம் செய்து கொண்டார். அவைந்தத் தம்பதியினருக்கு இரண்டு மகன்களும் ஒரு மகளும் இருந்தனர். முர்ஷிதா புற்றுநோயால் 1985 ஆம் ஆண்டில்  இறந்தார். இவர் 1986 ஆம் ஆண்டில் ஷிரீன் யாஸ்மின் கான் என்பவரை திருமணம் செய்தார். இந்தத் தம்பதிக்கு குழந்தைகள் இல்லை.

ரசீத் புற்றுநோய் காரணமாக 2024 நவம்பர் 26 இல் தனது 84-ஆவது அகவையில் டாக்காவில் காலமானார்.

மேற்கோள்கள் 

1939 பிறப்புகள்
2024 இறப்புகள்
வங்காளதேச எழுத்தாளர்கள்
புற்றுநோயால் இறந்தவர்கள்
நசித் கமல்

நசித் கமல் (Nashid Kamal பிறப்பு 19 மார்ச்) ஒரு பங்களாதேச பாடகர், எழுத்தாளர் மற்றும் மக்கள்தொகையியல் பேராசிரியர் ஆவார். இவர் பெங்காலி நாட்டுப்புற பாடகர் அப்பாசுதீன் அகமதுவின் மூத்த பேத்தி ஆவார். கமல் ஒரு காஜி நஸ்ருல் அதிபராக பரவலாகக் கருதப்படுகிறார். நஸ்ருலின் படைப்புகளுக்காவும் அவர் செய்த பங்களிப்பிற்காகவும், 2009 இல் நஸ்ருல் அகாடமியிலிருந்து நஸ்ருல் விருது மற்றும் 2014 இல் நஸ்ருல் நிறுவனத்திலிருந்து நஸ்ருல் படக் உள்ளிட்ட விருதுகளைப் பெற்றுள்ளார்.

பின்னணி 
இங்கிலாந்தின் லண்டனில் முஸ்தபா கமல் மற்றும் ஹுஸ்னே அரா கமல் ஆகியோருக்குப் பிறந்த மூன்று குழந்தைகளில் கமல் மூத்தவர் ஆவார். அவரது தந்தை ஒரு வழக்கறிஞர் ஆவார். மேலும் அவர் வங்காளதேச தலைமை நீதிபதியாகவும் பணியாற்றினார். அவரது தாயார் ஒரு கவிஞர் மற்றும் பேராசிரியர். அவர் ஓய்வு பெறுவதற்கு முன்பு டாக்கா பல்கலைக்கழகத்தில் சமூக நலத் துறையின் தலைவராக இருந்தார். இவருக்கு நெய்லா சத்தர் மற்றும் நசீபா கே. மோனெம் என்ற இரண்டு சகோதரிகள் உள்ளனர். அவரது மாமா, முஸ்தபா ஜமான் அப்பாஸி, வங்காளதேச இசைக்கலைஞர் மற்றும் அத்தை ஃபெர்ட சி ரஹ்மான் பிரபல வங்காளதேச பின்னணிப் பாடகர் ஆவார். இரண்டு வயதில், நஷீத் கமல் தனது பெற்றோருடன்  வாழ தனது தாய் நாடான பங்களாதேஷுக்குச் (முந்தைய கிழக்கு பாகிஸ்தான் ) சென்றார்.

கமல் சிறு வயது முதலே பாட கற்றுக் கொண்டார். டிசம்பர் 25, 1964 அன்று, கிழக்கு பாகிஸ்தான் மையமான பாகிஸ்தான் தொலைக்காட்சியில் நடைபெற்ற நிகழ்ச்சி ஒன்றில் தோன்றினார். தனது கல்வியினைத் தவிர்த்து இவர் உஸ்தாத் பிசி கோம்ஸ், உஸ்தாத் அக்தர் ஷாட்மானி, உஸ்தாத் குவாடர் ஜமீரி மற்றும் பண்டிட் ஜஸ்ராஜ் உள்ளிட்ட பல குறிப்பிடத்தக்க குருக்களிடமிருந்து இசையைக் கற்கத் தொடங்கினார்  இசை மற்றும் பாடலைக் கற்றுக்கொள்வதோடு மட்டுமல்லாமல், அவர் ஒரு விவாத நிகழ்ச்சிகளில் பங்கேற்பவராகவும்  மற்றும் தொலைக்காட்சி தொகுப்பாளராகவும் ஆனார்.  பங்களாதேஷில் டோர்கோ ஜுக்தி டோர்கோ என்றழைக்கப்படும் முதல் தொலைக்காட்சி விவாத போட்டியில் பங்கேற்றபோது இவருக்கு 975 ஆம் ஆண்டில் கமலுக்கு சிறந்த பேச்சாளர் பரிசு வழங்கப்பட்டது,

கமல் வங்காளம் இராணுவத்தில் பணியாற்றிய அனிஸ் வைசு எனும்  ஒரு மருத்துவரைத்  திருமணம் செய்தார். இவர் ஓய்வு பெற்ற மேஜர் ஜெனரல் ஆவார் . அவர் 2002 இல் இறந்தார். இவருக்கு அர்மீன் மூசா மற்றும் ஆஷ்னா மூசா என்ற இரண்டு மகள்கள் உள்ளனர். ஆர்மீன், ஒரு பாடகர்-பாடலாசிரியராக உள்ளார். ஆஷ்னா ஒரு வழக்கறிஞர் மற்றும் இங்கிலாந்தில் வசிக்கிறார்

கல்வி 
கமல் ஹோலி கிராஸ் பெண்கள் உயர்நிலைப் பள்ளியில் பயின்றார். 1973 ஆம் ஆண்டில் மேல்நிலைப் பள்ளி சான்றிதழ் (எஸ்.எஸ்.சி) தேர்வில் சிறுமிகளுக்கான தகுதி பட்டியலில் 7 வது இடத்தைப் பிடித்தார். 1975 ஆம் ஆண்டில், ஹோலி கிராஸ் கல்லூரியில் இருந்து மேல்நிலைத் தேர்வின் தகுதிப் பட்டியலில் 2 வது இடத்தைப் பிடித்தார். அவர் டாக்கா பல்கலைக்கழகத்தில் இளம் அறிவியல் பட்டத்திற்காக புள்ளிவிவரங்கள் பிரிவில் பாடம் பயின்றார். மேலும் 1980 ஆம் ஆண்டில் முதல் பட்டம் பெற்றார். பின்னர், கமல் கணித பிரிவில் முதுகலைப் பட்டம் பெறுவதற்காக  கனடாவின் ஒன்டாரியோவின் ஒட்டாவாவில் உள்ள  கார்லேடன் பல்கலைக்கழகத்திற்கு சென்றார்.மேலும் 1982 இல் பட்டம் பெற்றார். கமல் 1996 ஆம் ஆண்டில் முனைவர் பட்டம் பெற்றார்.

குறிப்புகள் 

வாழும் நபர்கள்
முப்பரிமாணம் (2017 திரைப்படம்)

முப்பரிமாணம் இத்திரைப்படம் 2017 ல் வெளிவந்த காதல் கலந்த சுவாரசியமான திரைப்படமாகும். அதிரூபன் இத்திரைப்படத்தை எழுதி இயக்கியிருந்தார். இத்திரைப்படத்தின் முக்கிய வேடங்களில் சாந்தணு பாக்கியராஜ் மற்றும் சிருஷ்தி டாங்கே ஆகியோரும் இவர்களுடன் ஸ்கண்டா அசோக், ரவி பிரகாஷ் மற்றும் தம்பி ராமையா ஆகியோரும் நடித்திருந்தனர். ஜீ. வீ. பிரகாஷ் இத்திரைப்படத்திற்கு இசையமைத்திருந்தார். ராசாமதி இத்திரைபடத்திற்கு ஒளிப்பதிவு செய்திருந்தார். இத்திரைப்பட தயாரிப்பு 2015 இன் பிற்பகுதியில் தொடங்கப்பட்டு 2017 மார்ச் மாதம் மூன்றாம் திகதி திரையிடப்பட்டது.

நடிகர்கள் 

 சாந்தணு பாக்கியராஜ்- கதிர்
 சிருஷ்தி டாங்கே- அனுஷா
 ஸ்கண்டா அசோக்- சந்தோஷ்
 தம்பி ராமையா - படகு முதளாளி
 புளோரன் பெரேய்ரா- அனுஷாவின் தந்தை 
 ரவி பிரகாஷ்-அனுஷாவின் மாமா
 அப்புகுட்டி- லோகு
 சுவாமிநாதன் - அறிவுடை
 பி. வி. சந்திரமௌளி- விக்னேஸ்வரன் ஐபிஎஸ் , கதிரின் தந்தை 
 கல்யாணி நடராஜன்- கதிரின் அம்மா 
 ரேகா சுரேஷ் - அனுஷாவின் அம்மா
 அவிஸ் மனோஜ் குமார் - கதிரின் நண்பன்சிறப்பு தோற்றம்
 ஆரி
 ஐஸ்வர்யா ராஜேஷ் 
 ஆர்யா
 அசோக் செல்வன்
 வொபி சிம்கா
 ஜக்கி ஜெரோப்
 ஜனனி ஜயர்
 கே. பாக்கியராஜ் 
 கலையரசன்
 கீர்த்தி விஜய்
 கிரிஷ்
 பாண்டியராஜன்
 பார்த்தீபன்
 பூர்ணிமா பாக்கியராஜ் 
 பிரபு
 பிரசன்னா 
 பிரேம்ஜி அமரன்
 பிருத்வி ராஜன்
 ராதிகா
 ராஜேந்திரன் 
 ரம்யா கிருஷ்ணன் 
 சங்கீதா 
 சூரி
 வெங்கட் பிரபு
 விதார்த்
 விஜய் அந்தோணி 
 விவேக்

தயாரிப்பு 

2015 இன் ஆரம்பத்தில் சாந்தணு பாக்கியராஜ் அதிரூபன் இயக்கும் இத்திரைப்படத்திற்கு கையெழுத்திட்டார். அதிரூபன் பாலாவிடம் உதவி இயக்குனராக பணியாற்றியவர். அதுமட்டுமல்லாமல் இத்திரைப்படம் தன் வாழ்நாளை உயிர்பிக்கவந்த திரைப்படம் என நம்பிக்கை தெரிவித்திருந்தார் . வெற்றிமாறன் இத்திரைப்படத்தை இயக்குவதற்கு ஊக்கமளித்ததுடன் சாந்தணுவை கதாநாயகனாகவும் தெரிவு செய்திருந்தார்  . காரணம் சாந்தணு இயல்பாகவே நடிக்ககூடியவர் என்பதாலும் நன்றாக நடனமாடக்கூடியவர் என்பதாலும் தெரிவு செய்யப்பட்டார் என்பது குறிப்பிடத்தக்கது. மேலும் இத் திரைப்படத்திற்கான திரைக்கதையை ஏழு வருடங்கள் எடுக்கப்பட்டுள்ளது. மேலும் இத்திரைப்படமானது பல தோல்விப்படங்களின் பின் சாந்தணுவிற்கு சிறந்தபடமாக அமைந்துள்ளது.

பின்னூட்டல்கள் 

அறிமுக இயக்குநர் திரைப்படங்கள்
இந்தியத் தமிழ்த் திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
தம்பி ராமையா நடித்த திரைப்படங்கள்
ஜோர்தானில் சுற்றுலா

ஜோர்தானில் சுற்றுலா (ஆங்கிலம்: Tourism in Jordan ) ஜோர்டான் மத்திய கிழக்கில் ஒரு இறையாண்மை கொண்ட அரபு நாடு. ஜோர்தான் தெற்கே சவுதி அரேபியா, வடகிழக்கில் ஈராக், வடக்கே சிரியா, மேற்கில் இஸ்ரேல் மற்றும் பாலஸ்தீனம்  ஆகியவற்றை எல்லைகளாக கொண்டுள்ளது. ஜோர்தான் மூலோபாய ரீதியாக ஆசியா, ஆப்பிரிக்கா மற்றும் ஐரோப்பாவின் குறுக்கே அமைந்துள்ளது. தலைநகரான அம்மான் ஜோர்தானின் அதிக மக்கள் தொகை கொண்ட நகரம் மற்றும் நாட்டின் பொருளாதார, அரசியல் மற்றும் கலாச்சார மையமாகும்.

உலகளாவிய புகழ்பெற்ற பெட்ரா (1985 முதல் யுனெஸ்கோ உலக பாரம்பரிய தளம், மற்றும் உலகின் புதிய ஏழு அதிசயங்களில் ஒன்று), ஜோர்டான் நதி,  நெபோ மலை, மடாபா, ஏராளமான இடைக்கால மசூதிகள் மற்றும் தேவாலயங்கள் மற்றும் பழுதடையாத இயற்கை இடங்கள் ( வாடி இரம் மற்றும் ஜோர்டானின் வடக்கு மலைப் பகுதி போன்றவை) போன்ற வரலாற்று தளங்களை பார்வையிடுவது அதன் முக்கிய சுற்றுலா தலங்களில் அடங்கும். அத்துடன் கலாச்சார மற்றும் மத தளங்கள் மற்றும் மரபுகளை அவதானித்தல் ஆகியவற்றையும் கொண்டுள்ளது.

ஜோர்தான் சுகாதார சுற்றுலாவையும் வழங்குகிறது, இது சாக்கடல் பகுதி, கல்வி சுற்றுலா, நடைப் பிரயாணம், இசுநோர்கெலிங் மற்றும் இசுகூபா மூழ்கல் ஆகியவற்றில் அகபாவின் பவளப்பாறைகள், பாப்-கலாச்சார சுற்றுலா மற்றும் ஜோர்தானின் நகரங்களில் வணிகச் சுற்றுலா ஆகியவற்றை மையமாகக் கொண்டுள்ளது. 2009 ஆம் ஆண்டில் வந்த தோராயமாக 4.8 மில்லியன் சுற்றுலாப் பயணிகளில் பாதிக்கும் மேற்பட்டவர்கள் அரபு பயணிகள்.  முக்கியமாக வளைகுடாவின் அரபு நாடுகளிலிருந்து, தங்கள் விடுமுறைகளை ஜோர்தானில் கழிக்கத் திட்டமிட்டுள்ளதாகக் கூறினர்.

முக்கிய சுற்றுலா தலங்கள் 

நபேடியர்களின் இல்லமான வாடி மூசாவில் உள்ள பெட்ரா மலையில் செதுக்கப்பட்ட ஒரு முழுமையான நகரம் உள்ளது. இங்குள்ள பாறைகள் பிரமாண்டமானவை மற்றும் வண்ணமயமானவை, இவை பெரும்பாலும் இளஞ்சிவப்பு நிறத்தில் உள்ளன. மேலும் பண்டைய நகரத்தின் நுழைவாயில் மலையில் 1.25 கி.மீ குறுகலான பள்ளத்தாக்கு ஒன்று உள்ளது. இது சிக் என்று அழைக்கப்படுகிறது. நகரத்தில் பல்வேறு கட்டமைப்புகள் உள்ளன, இதில் அல் காஸ்னே உட்பட அனைத்தும் பாறையில் செதுக்கப்பட்டுள்ளன. இது "கருவூலம்" என்று அழைக்கப்படுகிறது. இது "உலகின் புதிய ஏழு அதிசயங்களில்" ஒன்றாகவும் வகைப்படுத்தப்பட்டுள்ளது.

பெட்ராவில் ஆர்வமுள்ள பிற முக்கிய தளங்கள் தேவாலயம், ரோமன் திரையரங்கம், அரச குடும்ப கல்லறைகள், தியாகத்தின் உயர் இடம் ஆகியவை அடங்கும். 1812 ஆம் ஆண்டில் சுவிஸ் ஆய்வாளர் ஜோஹன் லுட்விக் புர்க்ஹார்ட் என்பவரால் பெட்ரா மேற்கத்திய உலகிற்காக மீண்டும் கண்டுபிடிக்கப்பட்டது. இது யுனெஸ்கோ உலக பாரம்பரிய தளமாக 1985 இல் பொறிக்கப்பட்டது.

உம் கைஸ் என்ற பாழடைந்த ஹெலனிஸ்டிக் கால ரோமானிய நகரம் ஒன்று உள்ளது. ஜெராஷ் அதன் பண்டைய ரோமானிய கட்டிடக்கலைக்கு பிரபலமானது, கொலோனட் வீதிகள், கொரிந்திய வளைவுகள், வெளிப்புற ரோமன் அரங்குகள் மற்றும் ஓவல் பிளாசா ஆகியவை அடங்கும்.

2005 ஆம் ஆண்டில் யுனெஸ்கோவின் உலக பாரம்பரிய தளமாக பொறிக்கப்பட்ட உம் அர்-ராசாஸ், இந்த இடிபாடுகள் ரோமன், பைசாந்தியன் மற்றும் ஆரம்பகால முஸ்லீம் கட்டிடக்கலைகளின் கலவையைக் காட்டுகின்றன. அதன் பொக்கிஷங்களில் நாட்டின் மிகப்பெரிய தேவாலய மொசைக் தளம் உள்ளது; தளம் முழுமையாக அகழ்வாராய்ச்சி செய்யப்பட்டால் புதிய கண்டுபிடிப்புகள் மேலும் சாத்தியமாகும்.

குறிப்புகள் 

ஜோர்தானின் சுற்றுலா
மகமதூர் ரகுமான்

மஹ்முதூர் ரஹ்மான் (     ; பிறப்பு 6 ஜூலை 1953) வங்களாதேசத்தின் வங்காள நாளிதழ்களில் ஒன்றான அமர் தேஷின் உரிமையாளர்களில் ஒருவரும், நடிப்பு ஆசிரியரும் ஆவார். அவர் ஒரு பொறியியலாளர் மற்றும் தொழிலதிபர் ஆவார்.

மஹ்முதூர் ரஹ்மான் 2002 ஆம் ஆண்டில் தேசிய முதலீட்டு வாரியத்தின் நிர்வாகத் தலைவராக நியமிக்கப்பட்டார், பின்னர் 2005 ஆம் ஆண்டில்  தேசிய எரிசக்தி ஆலோசகராக பதவி உயர்வு பெற்றார். இரு பதவிகளில் இருந்த சமயத்தில் வெளிநாட்டு முதலீடுகளை ஈர்ப்பதற்கும் வங்களதேசத்தின் எரிசக்தி திறனை அதிகரிப்பதற்கும் ரஹ்மான் அதிக அளவிலான  இலக்குகளை நிர்ணயித்தார். வெளிநாட்டு முதலீட்டாளர்களை ஈர்ப்பதில் அவர் வெற்றி பெற்றிருந்தார். ஆனால் பெட்ரோல் விலை அதிகரித்தல்மற்றும் சுரங்கங்களை அதிகரித்தல் போன்ற இவரின் செயல்கள் சர்ச்சைக்கு உள்ளாகின.

2008 இல் அவாமி லீக் தேர்தலில் வெற்றி பெற்றது. அதில் இருந்து ரஹ்மான் தனது செய்தித்தாள் மூலம் அரசாங்கத்தை கடுமையாக விமர்சித்தார். கட்சி நிர்வாகிகள்  மற்றும் அரசாங்க அதிகாரிகளால் 2009 ஆண்டு முதல் 2013 வரை 50 க்கும் மேற்பட்ட முறை இவரின் பத்திரிக்கை மீது அவதூறு மற்றும் தேசத்துரோக வழக்குகளை தொடர்ந்தது.    சர்வதேச மனித உரிமைகள் குழுக்கள் மற்றும் பத்திரிகை அமைப்புகள் அவருக்கு எதிரான அரசாங்கத்தின் நடவடிக்கைகளை சட்டத்திறுப் புறம்பான துன்புறுத்தல்கள் என்று தங்களது கண்டங்களைப் பதிவு செய்தன. 2013 ஆம் ஆண்டில் நடைபெற்ற  ஷாபாக் ஆர்ப்பாட்டங்களில் கலந்து கொண்டவர்களை இவர் தவறாக சித்தரித்ததாக இவர் மீது விம்ர்சனங்கள் வைக்கப்பட்டன.

ஆரம்பகால வாழ்க்கை 
மஹ்முதூர் ரஹ்மான் பங்களாதேஷின் கொமிலாவில் பிறந்தார், அவரது தாயார் மஹ்முதா பேகம். இவர் 1977 ஆம் ஆண்டில் பங்களாதேஷ் பொறியியல் மற்றும் தொழில்நுட்ப பல்கலைக்கழகத்தில் வேதியியல் பொறியியல் பிரிவில் இளங்கலைப் பட்டம் பெற்றார். ஜப்பானில் பொறியியளாளராகப் பணிபுரிந்த பின்னர், பீங்கான் பொறியியலில் பட்டம் பெறுவதற்காக நாடு திரும்பினார்.டாக்கா பல்கலைக்கழகத்தின் வணிக நிர்வாக நிறுவனத்தில் எம்பிஏ பெற்றார்.

அவர் ஹருனூர் ரஷீத் கான் மோன்னோ என்பவரின்  மகளான ஃபிரோசா கான் என்பவரை மணந்தார்.

வணிக வாழ்க்கை 
ரஹ்மான் பெரிய பிரித்தானிய நிறுவனத்திற்கு சொந்தமான பிரித்தானிய ஆக்சிஜன் எரிவாயு நிறுவனத்தில் பொரியியளாலராக பணி புரிந்ததில் இருந்து தொடங்கினார். ஜப்பானில் சில ஆண்டுகள்  பணிபுரிந்தார். மேலும் இவர்  முன்னு மட்பாண்டங்கள், டங்கன் பிரதர்ஸ், ஷைன்புகூர் மட்பாண்டங்கள், பெக்ஸிம்கோ குழு மற்றும் பத்மா டெக்ஸ்டைல் ஆகியவற்றிலும் பணியாற்றினார்.

பங்களாதேஷுக்குத் திரும்பிய பிறகு, ரஹ்மான் தனது சொந்த நிறுவனமான கைவினைஞர் மட்பாண்ட எனும் நிறுவனத்தை 1999 ஆம் ஆண்டில் தொடங்கினார். கைவினைஞர் மட்பாண்டங்கள் 2013 இல் விற்கப்பட்டன.

2013 கைது 
2008 இல் அவாமி லீக் தேர்தலில் வெற்றி பெற்றது. அதில் இருந்து ரஹ்மான் தனது செய்தித்தாள் மூலம் அரசாங்கத்தை கடுமையாக விமர்சித்தார். கட்சி நிர்வாகிகள்  மற்றும் அரசாங்க அதிகாரிகளால் 2009 ஆண்டு முதல் 2013 வரை 50 க்கும் மேற்பட்ட முறை இவரின் பத்திரிக்கை மீது அவதூறு மற்றும் தேசத்துரோக வழக்குகளை தொடர்ந்தது. 11 ஏப்ரல் 2013 அன்று, ஹேக்-ஜியாவுதீன் உரையாடல்கள், பிற இணைய குற்றங்கள் மற்றும் வன்முறையைத் தூண்டுவது தொடர்பான தேசத்துரோக குற்றச்சாட்டில் வங்கதேச காவல்துறை இறுதியாக ரஹ்மானை கைது செய்தது. அவருடைய மின்னணு மற்றும் சேமிப்பக சாதனங்களை அவர்கள் பறிமுதல் செய்தனர். தேசத்துரோகம் மற்றும் பிற குற்றச்சாட்டுகளுக்கு நீதிமன்றம் 13 நாட்கள் பிணை வழங்கியது.

குறிப்புகள் 

வாழும் நபர்கள்
1953 பிறப்புகள்
ஜகனரா ஆலம்

ஜகனரா ஆலம் (Jahanara Alam      ) (பிறப்பு: 1 ஏப்ரல் 1993) என்பவர் வங்காளதேச பெண்கள் துடுப்பாட்ட அணியின் வீரர் மற்றும்  தலைவர் ஆவார்.  இவர் வங்காளதேசத் துடுப்பாட்ட அணிக்காக பெண்கள் ஒருநாள் பன்னாட்டுத் துடுப்பாட்டப் போட்டி மற்றும் பெண்கள் பன்னாட்டு இருபது20 சர்வதேச அளவில் விளையாடி வருகிறார். மேலும் இவர் இருபது20 போட்டிகளிலும் விளையாடி வருகிறார். 2011 ஆம் ஆண்டில் இவர் ஒருநாள் துடுப்பாட்டப் போட்டிகளில் 152 ஓட்டங்களையும் 33 இலக்குகளையும் கைபற்றியுள்ளார். பன்னாட்டு இருபது20 போட்டிகளில் 156 ஓட்டங்களையும் 53 இலக்குகளையும் கைப்பற்றினார்.  மேலும் இவர் 19 வயதிற்கு உட்பட்ட வங்காளதேச அணி , வங்காளதேச அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார். அவர் ஒரு வலது கை மித வேகப்பந்து வீச்சாளர் மற்றும் வலது கை பெண் மட்டையாளர் ஆவார்.

ஆரம்பகால வாழ்க்கை மற்றும் பின்னணி 
ஜஹானாரா வங்காளதேசத்தில் உள்ள குல்னாவில் பிறந்தார்.

தொழில்

ஆசிய விளையாட்டுக்கள் 
சீனாவின் குவாங்சோவில் 2010 ஆம் ஆண்டு நடைபெற்ற ஆசிய விளையாட்டுப் போட்டிகளில் சீனாவின் தேசிய பெண்கள் துடுப்பாட்ட அணிக்கு எதிராக துடுப்பாட்ட பிரிவில் வெள்ளிப் பதக்கம் வென்ற அணியில் ஆலம் உறுப்பினராக இருந்தார்.

சர்வதேச துடுப்பாட்டம் 
நவம்பர் 26, 2011 அன்று அயர்லாந்து மகளிர் துடுப்பாட்ட அணிக்கு எதிராக ஆலம் தனது ஒருநாள் போட்டியில் இவர் அறிமுகமானார்.

2012 ஆம் ஆண்டில் இவர் பன்னாட்டு இருபது20 போட்டியில் அறிமுகமனார். ஆகஸ்டு 28 இல் இந்தியப் பெண்கள் துடுப்பாட்ட அணிக்கு எதிரான போட்டியில் இவர் அறிமுகமனார். 2018 ஆம் ஆண்டில் நடைபெற்ற பெண்கள் ஆசியத் துடுப்பாட்டக் கோப்பைத் தொடரில் இவர் வங்காளதேச பெண்கள் துடுப்பாட்ட அணி சார்பாக விளையாடினார். மேலும் அந்தத் தொடரை வங்காளதேச பெண்கள் அணி வென்றது. ஆசியக் கோப்பையினை அந்த அணி வெல்வது இதுவே முதல் முறையாகும். அதே மாதத்தின் பிற்பகுதியில், 2018 ஐ.சி.சி மகளிர் உலக இருபதுக்கு -20 தகுதிப் போட்டிக்கான வங்காளதேச அணியில் இவர் இடம் பெற்றார். 2019 ஆம் ஆண்டில் நவமபர் 4 இல் லாகூர் துடுப்பாட்ட அரங்கத்தில் பாக்கித்தான் பெண்கள் துடுப்பாட்ட அணிக்கு எதிரான போட்டியில் இவர் விளையாடினார்.

28 ஜூன் 2018 அன்று, அயர்லாந்துக்கு எதிரான பன்னாட்டு இருபது20 போட்டியில் ஐந்து இழப்புகளை வீழ்த்தினார். இதன் மூலம் பன்னாட்டு இருபது போட்டித் தொடரில் ஐந்து இலக்குகளை வீழ்த்திய முதல் வங்காளதேச பெண் வீரர் எனும் சாதனை படைத்தார்.

அக்டோபர் 2018 இல், மேற்கிந்தியத் தீவுகளில் நடைபெற்ற 2018 ஐசிசி மகளிர் பன்னாட்டு இருபது -20 போட்டிக்கான வங்காளதேச அணியில் இடம் பெற்றார். இந்தத் தொடரில் இவர் சிறப்பான ஆட்டத் திறனை வெளிப்படுத்தினார். மேலும் நான்கு போட்டிகளில் ஆறு இலக்குகளைக் கைப்பற்றினார். இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதலிடம் பெற்றார். இந்தத் தொடரில் சிறப்பாக விளையாடியதன் மூலம் பன்னாட்டுத் துடுப்பாட்ட அவையின் சிறந்த வீரராகத் தேர்வானார்.

ஆகஸ்ட் 2019 இல், ஸ்காட்லாந்தில் நடைபெறும் 2019 ஐசிசி மகளிர் உலக இருபதுக்கு -20 தகுதிப் போட்டிக்கான வங்காளதேச அணியில் இடம் பெற்றார்.

குறிப்புகள் 

வாழும் நபர்கள்
1993 பிறப்புகள்
வங்காளதேசத் துடுப்பாட்டக்காரர்கள்
திரிதேவ் ராய்

ராஜா திரிதேவ் ராய் ( Raja Tridiv Roy     ;     (14 மே 1933 - 17 செப்டம்பர் 2012)  பரவலாக திரிதேவ் ராய் என அறியப்படும் இவர் பாகிஸ்தான் அரசியல்வாதி, இராஜதந்திரி மற்றும் எழுத்தாளர் ஆவார், அவர் சுல்பிகர் அலி பூட்டோ அமைச்சரவையில் சிறுபான்மை விவகாரத் துறையின் அமைச்சராக இருந்தார். இன்றைய பங்களாதேஷின் சிட்டகாங் மலைப்பிரதேசத்தில் சக்மா பழங்குடியினரின் 50 வது  மன்னராகவும் இருந்தார்.1953 மே 2 முதல் பங்களாதேஷ் விடுதலைப் போரைத் தொடர்ந்து 1971 ல் பதவி விலகும் வரை இவர் மன்னர் பதவியில் இருந்தார்.  1971 இல் பங்களாதேஷ் சுதந்திரம் அடைந்தபோது அவர் பாகிஸ்தானியராக இருக்க விரும்பி பாகிஸ்தான் சென்றார்.  அவர் ஒரு எழுத்தாளர், இராஜதந்திரி, புத்த மதத் தலைவர் மற்றும்  அரசியல்வாதி என அறியப்பட்டார்.

சுயசரிதை 
ராய் 1933 இல் பிரித்தானிய இந்தியாவின் சிட்டகாங் மலைப்பகுதிகளில் உள்ள ரங்கமதி, ராஜ்பரியில் பிறந்தார். அவர் ராஜா நளி  ராயின் மகன் ஆவார்.

அவர் மே 2, 1953 இல் சக்மா வட்டத்தின் 50 வது ராஜா அல்லது பரம்பரை மன்னராக தேர்ந்தெடுக்கப்பட்டார். 1971 ஆம் ஆண்டு பங்களாதேஷ் விடுதலைப் போரின்போது சக்மா மக்களின் தற்போதைய ஆட்சியாளரான தனது மகன் ராஜா தேவாசிஷ் ராய்க்கு ஆதரவாக அவரின் தந்தை ராய் அரியணையைத் துறந்தார்.

பெரிதும் முஸ்லீம் அல்லாதவர்களாக இவர்கள் இருந்தபோதிலும், 1947 ஆம் ஆண்டு இந்தியாவின் பிரிவினையின் போது சிட்டகாங் மலைப்பகுதிகள் அதனைச் சுற்றியுள்ள பகுதிகள் (குறிப்பாக கிழக்கு பாகிஸ்தான் ) ஆங்கிலேயர்களால் பாகிஸ்தானுக்கு வழங்கப்பட்டன. சக்மாக்கள் மற்றும் மலைப்பகுதிகளில் உள்ள பிற மக்கள் பாகிஸ்தானுக்கு பதிலாக இந்தியாவுடன் ஐக்கியமாவதில் விருப்பமாக இருந்தனர்.  ஆரம்பத்தில் இந்தப் பகுதிக்கு  சிறப்பு சுயாட்சி அதிகாரம் வழங்கப்பட்டது. ஆனால்  1950 ஆம் ஆண்டுகளில் பாகிஸ்தான் அரசாங்கத்தால் இப்பகுதியின் நிலை மாற்றப்பட்டது, பெருமளவில் பழங்குடியினர் அல்லாத, முஸ்லீம் வங்காள குடியேற்றவாசிகளை இப்பகுதியில் குடியேறலாம் எனும் அனுமதியினை அவர்களுக்கு வழங்கியது பாக்கிஸ்தானிய அரசாங்கம் 1960 களின் முற்பகுதியில் ஒரு நீர் மின்சார அணையான கப்டாய் அணையைத் திறந்தது.  இதனால் சக்மாக்களின்  விளைநிலங்களில் சுமார் 40% வெள்ளத்தில் மூழ்கியது.  இருப்பினும், திரிதேவ் ராயின் கீழ் உள்ள சக்மாக்கள் 1960 கள் மற்றும் 1970 களில் பாகிஸ்தான்  இராணுவத்துக்கும் பங்களாதேஷ் சுதந்திரத்திற்காக வும் போராடிய முக்தி பஹினிக்கும் ஆகயோர் இருவருக்கும் இடையில் நடுநிலைத் தன்மையுடன்  இருந்தனர்.

1970 ஆம் ஆண்டில், அவாமி லீக்கின் தலைவரும், பங்களாதேஷின் வருங்கால நிறுவனருமான சேக் முஜிபுர் ரகுமான், அவாமி லீக்கின் நாடாளுமன்ற உறுப்பினராக  போட்டியிடுமாறு ராயைக் கேட்டார். ஆனால் ரகுமானின் கோரிக்கையினை இவர் நிராகரித்தார். அதற்குப் பதிலாக தான் தேர்தலில் சுயேட்சையாக போட்டியிட வேண்டும் என விரும்பினார். சிட்டகாங் மலைப்பகுதிகளில் தனது தொகுதியிலிருந்து சுயாதீன வேட்பாளராக ராய் வெற்றி பெற்றார்.

திரிதிவ் ராய் 17 செப்டம்பர் 2012 அன்று இஸ்லாமாபாத்தில் உள்ள தனது வீட்டில் 79 ஆம் வயதில் இறந்தார். இவருக்கு ஆரத்தி ராய் எனும் மனைவியும் மூன்று மகன்கள், இரண்டு மகள்கள் உள்ளனர்.

குறிப்புகள் 

பாக்கித்தானிய எழுத்தாளர்கள்
2012 இறப்புகள்
1933 பிறப்புகள்
பி. ஜே. வட்லிங்

பிராட்லே ஜான் வட்லிங் (Bradley-John Watling, பிறப்பு: 9 ஜூலை 1985)  என்பவர் தென்னாப்பிரிக்காவில் பிறந்த நியூசிலாந்து பன்னாட்டுத் துடுப்பாட்டக்காரர் ஆவார். இவர் 2004ஆம் ஆண்டில் இருந்து நியூசிலாந்தின் வடக்கு மாவட்டங்கள் அணிக்காக உள்ளூர் போட்டிகளில் விளையாடி வருகிறார். இவர் பன்னாட்டுத் தேர்வுப் போட்டிகளில் நியூசிலாந்து அணியின் இழப்புமுனைக் கவனிப்பாளராகச் செயல்பட்டு வருகிறார்.

இவர் நியூசிலாந்து அணிக்காக தேர்வுப் போட்டிகளில் இருநூறு ஓட்டங்கள் எடுத்த முதல் இழப்புமுனைக் கவனிப்பாளர் ஆவார்.

மேற்கோள்கள் 

நியூசிலாந்துத் துடுப்பாட்ட வீரர்கள்
1985 பிறப்புகள்
எய்டென் மார்க்ரம்

எய்டென் மார்க்ரம் (Aiden Markram, பிறப்பு 4 அக்டோபர் 1994) என்பவர் தென்னாப்பிரிக்க அணியின் துடுப்பாட்ட வீரர் ஆவார். 2014ஆம் ஆண்டு இவரது தலைமையிலான தென்னாப்பிரிக்க அணி  19-வயதுக்குட்பட்டோருக்கான உலகக்கிண்ணத்தை வென்றது. 2018ஆம் ஆண்டு நடந்த தென்னாப்பிரிக்கத் துடுப்பாட்ட ஆண்டுவிழாவில் இவர் ஆண்டின் 5 துடுப்பாட்ட வீரர்களுள் ஒருவராகப் பெயரிடப்பட்டார்.

பன்னாட்டுப் போட்டிகள்
வங்காளதேசத்துக்கு எதிரான அறிமுகப் போட்டியில் 97 ஓட்டங்களுக்கு ஆட்டமிழந்து தனது முதல் தேர்வு நூறை நூலிழையில் தவறவிட்டார். அதைத்தொடர்ந்து, வங்காளதேசத்திற்கு எதிரான இரண்டாவது போட்டியில் 6 அக்டோபர் 2017 அன்று 186 பந்துகளில் 143 ஓட்டங்கள் எடுத்தார்.

அக்டோபர் 2017 இல், ஹஷிம் அம்லாவுக்கு பதிலாக வங்காளதேசத்திற்கு எதிரான மூன்றாவது போட்டிக்கு முன்னதாக அவர் தென்னாப்பிரிக்காவின் ஒருநாள் பன்னாட்டு (ஒநாப) அணியில் சேர்க்கப்பட்டார். இவர் 22 அக்டோபர் 2017 அன்று வங்களாதேசத்துக்கு எதிராக தென்னாப்பிரிக்காவுக்காக ஒருநாள் போட்டிகளில் அறிமுகமானார், அதில் 66 ஓட்டங்கள் எடுத்து 2 மட்டையாளர்களை வீழ்த்தினார்.

டிசம்பர் 2017இல், இவர் தனது இரண்டாவது தேர்வு நூறை எடுத்தார். இதன்மூலம் தனது முதல் மூன்று தேர்வுப் போட்டிகளில் இருமுறை நூறு எடுத்த முதல் தென்னாப்பிரிக்க வீரர் என்ற பெருமையைப் பெற்றார்.

ஒநாப தலைவர்
பிப்ரவரி 2018இல், தென்னாப்பிரிக்காவின் அணித்தலைவர் பாஃப் டு பிளெசீ விரல் காயம் காரணமாக இந்தியாவுக்கு எதிரான கடைசி ஐந்து ஒருநாள் (ஒநாப) மற்றும் பன்னாட்டு இருபது20 (இ20ப) தொடர்களில் இருந்து விலக்கப்பட்டார். Markram was named as South Africa's captain for the remaining ODI fixtures in du Plessis' absence. டு பிளெசீ இல்லாத நிலையில் மீதமுள்ள ஒநாப போட்டிகளுக்கு தென்னாப்பிரிக்காவின் அணித்தலைவராக மார்க்ரம் பெயரிடப்பட்டார். அப்போது அவரது வயது 23 ஆண்டுகள், 123 நாட்களாக இருந்தது. இதன்மூலம் அவர் கிரேம் ஸ்மித்துக்குப் பிறகு  ஒருநாள் போட்டிகளில் தென்னாப்பிரிக்காவின்  இரண்டாவது இளைய அணித்தலைவரானார்.

ஆகஸ்ட் 2018இல், இலங்கைக்கு எதிரான ஒரு போட்டிக்கான தென்னாப்பிரிக்காவின் பன்னாட்டு இருபது20 (இ20ப) அணியில் இவர் இடம்பெற்றார், எனினும் அந்தப் போட்டியில் இவர் விளையாடவில்லை. மார்ச் 2019இல், இவர் மீண்டும் இலங்கைக்கு எதிரான தென்னாப்பிரிக்காவின் இ20ப அணியில் இடம் பெற்றார். அத்தொடரில் மார்ச் 22, 2019 அன்று இலங்கைக்கு எதிராக தென்னாப்பிரிக்காவுக்காக இ20ப போட்டிகளில் அறிமுகமானார்.

ஏப்ரல் 2019இல், இவர் 2019 துடுப்பாட்ட உலகக்கிண்ணத்துக்கான தென்னாப்பிரிக்காவின் அணியில் இடம் பெற்றார்.

மேற்கோள்கள்

வெளி இணைப்புகள்
 கிரிக்கின்ஃபோ

தென்னாபிரிக்கத் துடுப்பாட்டக்காரர்கள்
1994 பிறப்புகள்
வாழும் நபர்கள்
தென்னாபிரிக்கத் தேர்வுத் துடுப்பாட்டக்காரர்கள்
சிபோடாஸ் தாவரவியல் தோட்டம்

சிபோடாஸ் தாவரவியல் தோட்டம் (Cibodas Botanical Gardens) (, KRC), இந்தோனேசியா மேற்கு ஜாவாவின் துணை மாவட்டமான சிபோடாஸ் பகுதியில், ஜெடே மலைச்சரிவில்   பரப்பளவில் அமைந்துள்ள தாவரவியல் பூங்கா ஆகும்.  இந்தத் தோட்டமானது இந்தோனேசிய அறிவியல் நிறுவனத்தின்கீழ் செயல்பட்டு வருகிறது.

வரலாறு
இந்தத் தோட்டமானது 1852 ஆம் ஆண்டில் டச்சு தாவரவியலாளரான ஜோகன்ஸ் எலியாஸ் தேய்ஸ்மான் என்பவரால் போகோர் தாவரவியல் பூங்காவின் ஒரு கிளையாகத் துவக்கி வைக்கப்பட்டதாகும். பிந்தைய ஆண்டுகளில் ருடோல்ப் சேபேர் என்பவரால் இதற்கான திட்டம் வடிவமைத்து தரப்பட்டது.

வளர்ச்சி

இதன் உயர்ந்த தோட்டங்கள் அதிகமான உயரத்தில் கட்டப்பட்டவை ஆகும். அதன் உயரம் காரணமாக துணை வெப்பமண்டல தாவரங்களின் வளர்ச்சி நல்ல நிலையில் காணப்படுகிறது. இந்தத் தோட்டமானது சராசரி கடல் மட்டத்திலிருந்து சுமார் 1,300–1,425 மீட்டர் (4,265–4,675 அடி) உயரத்தில் அமைந்துள்ளது. ஆண்டு முழுவதும் சராசரி வெப்பநிலை 20.06 °C என்ற அளவில் காணப்படுகிறது. இதன் சராசரி ஈரப்பதம் 80.82% ஆக இருக்கிறது. இந்தோனேசியாவில் குயினின் உற்பத்தி செய்வதற்காக  சின்கோனா மரங்கள் 1854 ஆம் ஆண்டில் முதன்முதலாக இந்தத் தோட்டங்களில் வளர்க்கப்பட்டன. இந்த மரங்களானவை முதன்முதலாக ஜுட்டஸ் கார்ல் கல்கர்ல் என்பவரால் தென் அமெரிக்காவிலிருந்து ஜாவாவிற்குக் கொண்டு வரப்பட்டன. பின்னர் அந்த மரங்களை வைத்து சோதனை முயற்சிகள் மேற்கொள்ளப்பட்டன. இந்தோனேசியாவின் சிறந்த தாவரங்களான ஆஸ்திரேலியாவைச் சேர்ந்த யூகலிப்டஸ், ஐரோப்பாவைச் கானிபர் வகைத் தாவரங்கள் மற்றும் பிற தாவரங்கள் இந்தப் பகுதியில் பயிரிடப்படுகின்றன.

செடிகள், மரங்கள்  

இந்த தோட்டத்தில் சுமார் 10,792 வகையான மரங்கள் வளர்ந்துள்ளன. அவற்றுள் 320 மலர்க்குடும்பத்தைச் சேர்ந்த ஆர்சைட்ஸ், 289 கற்றாழை வகையைச் சேர்ந்த சட்சி, 22 சதைப்பற்றுள்ள வகையைச் சேர்ந்த சக்குலண்ட் செடிகள், 216 அல்கா, 103 பன்னம், and 1162 தோட்டச் செடி வகைகள் காணப்படுகின்றன. அவை இந்த தாவரவியல் தோட்ட வளாகத்தின் பகுதிக்குள் வளர்கின்ற செடி வகைகளாகும்.  இங்குள்ள செடி வகைகளில் 114 செடி வகைகள் மட்டுமே மேற்கு ஜாவாவிற்குச் சொந்தமானதாகும்.  இங்குள்ள உலர் தாவரகம் என்ற நிலையில் தோராயமாக 4,852 பாதுகாக்கப்பட்ட மாதிரி செடி வகைகள் காணப்படுகின்றன.

இங்குள்ள தாவரங்கள் உட்புறம் மற்றும் வெளிப்புறம் வளர்பவை என்று இரு வகையில் அமைந்துள்ளன. உட்புறத் தாவரங்கள் என்ற நிலையில் உள்ளவற்றில் கற்றாழை வகையைச் சேர்ந்த சட்சி மற்றும்  ஆர்சைட்ஸ் போன்றவை கண்ணாடிக்கூண்டுகளில் வளர்க்கப்படுகின்றன.  வெளியே வளர்பவை செர்ரி பிளாசம் வகையைச் சேர்ந்த சகுரா செடித் தோட்டம், அல்கா தோட்டம், ரோடோடென்டிரான் தோட்டம், பெர்ன் தோட்டம், மற்றும் மருத்துவத் தோட்டம் என்ற வகைகளில் தனித்தனியாக அமைந்துள்ளன.

ஏப்ரல் 2014 இல் இந்த தாவரவியல் தோட்டம் ஒரு புதிய பிரிவினைத் தொடங்கியது. அது கெண்டி (தாவரம்) இல்லம் () என அழைக்கப்படுகிறது. அப்பிரிவில் 55 இனங்கள் மற்றும் 47 கலப்பு இனங்களும் உள்ளன. அவற்றுள் கெபென்தேஸ் வகையைச் சார்ந்தவையும் சேரும்.

படத்தொகுப்பு

குறிப்புகள்

வெளி இணைப்புகள் 
 Guide to Cibodas Botanic Garden

இந்தோனேசியாவில் உள்ள தாவரவியல் பூங்காக்கள்
தோரியானைட்டு

தோரியானைட்டு (Thorianite)  என்பது ThO2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும் . இக்கனிமம் 1904 ஆம் ஆண்டில் ஆனந்த குமாரசாமி என்பவரால் யுரேனைட்டு என விவரிக்கப்பட்டது . ஆனால் இலண்டனைச் சேர்ந்த வேதியியல் பேராசிரியர் சர் வைந்தம் ரோவ்லாண்டு தன்சுடன் என்பவர் இதை ஒரு புதிய வகை கனிமம் என்று அடையாளப்படுத்தினார் . கனிமத்தின் உட்கூறுகளின் அளவில் தோரியத்தின் சதவீதம் அதிகமாக காணப்படுவதால் இதற்கு தோரியானைட்டு என்ற பெயரிடப்பட்டது; யுரேனியம், இலந்தனம், சீரியம், பிரசியோடைமியம் மற்றும் நியோடைமியம் ஆகிய தனிமங்களின் ஆக்சைடுகளும் ஈலியம்  சிறிதளவும் கலந்துள்ளன. இத்தாது பிட்ச்பிளெண்டு தாதுவை விட சற்றே குறைவான கதிரியக்கத்தன்மை கொண்டது, ஆனால் இதன் உயர் ஆற்றல் காமா கதிர் வீச்சு காரணமாக இதிலிருந்து பாதுகாத்துக் கொள்வது கடினமாகும். தோரியானைட்டு படிகங்களில் ஒளி புகாது. ஆனால் இதன் மெல்லிய விளிம்புகளில் ஒளி கசியும். இலங்கையின் வண்டல் கற்களில் இது பொதுவாகக் காணப்படுகிறது. அங்கு இது பெரும்பாலும் சிறிய, கனமான, கருப்பு நிற , கனசதுரப் படிகங்களாக தோன்றுகிறது. மிகப்பெரிய படிகங்கள் பொதுவாக 1.5 செ.மீ அளவுக்கு அருகில் இருக்கும். மிகப் பெரிய படிகங்கள் 6 செ.மீ அளவு வரைக்கும் கிடைப்பதாக மடகாசுகரிலிருந்து தெரிவிக்கப்பட்டுள்ளது.
பன்னாட்டு கனிமவியல் சங்கம் தோரியாமைட்டு கனிமத்தை Tho என்ற குறியீட்டால் அடையாளப்படுத்துகிறது.

வேதியியல் 

நிறத்தின் அடிப்படையில், குறிப்பிட்ட புவியீர்ப்பு மற்றும் இயைபு ஆகிய மூன்று வகையான தோரியனைட்டுகள் வேறுபடுத்தப்பட்டுள்ளன:.

•α- தோரியானைட்டு•β- தோரியானைட்டு •γ- தோரியானைட்டு

தோரியானைட்டும் யுரேனைட்டும் ஒரு முழுமையான திண்மக் கரைசலாக செயற்கை மற்றும் இயற்கை முறையில் உருவாகின்றன. இரண்டு இனங்களுக்கிடையில் பிரிவு Th: U = 1: 1 என்ற விகிதத்தில் உள்ளது, யுரேனியம் 46.50% அளவிலும் தோரியம் 87.9% அளவு வரையும்கூட மாறுபடுகிறது.
 
அரு மண் தனிமங்களில் , முக்கியமாக சீரியம் எடையில் 8% வரை தோரியத்திற்கு மாற்றாக இருக்கிறது. சிரியம் இங்கு Ce4+ அயனியாக இருக்கலாம். CeO2 - PrO2 - ThO2 - UO2.வரிசையின் முழுமையான தொடர் அரியப்பட்டுள்ளது. சிறிதளவு Fe3+ அயனியும் சிர்க்கோனியமும் கூட ஓரினச் சார்பைக் கொண்டுள்ளன. ஈயம் அநேகமாக கதிரியக்கத் தன்மை கொண்டிருக்கலாம்.

வகைகள் 
•ஆல்டானைட் - 14.9% முதல் 29.0% UO 2 மற்றும் 11.2% முதல் 12.5% PbO வரை கொண்ட வகை தோரியானைட்டு 
•யுரேனோதோரியானைட்டு 
•தோரியனைட் செரியன் 
•தோரியானைட்டு லா

தோற்றம் 

கடற்கரை மணல் கனரக கனிம இடங்கள் தீப்பாறைகள் மற்றும் பொதுவாக வண்டல் படிவுகளில் தோரியானைட்டு காணப்படுகிறது.

•இலங்கை - தென் மாகாணத்தின் காலி மாவட்டம், நீரோடை சரளைகளில்; பலாங்கொடை  இலங்கையின் சபரகமுவா மாகாணம் அருகில்,   இருக்கும் தீப்பாறைகளில் இது கிடைக்கிறது. 
•இந்தியா – திருவிதாங்கூர்  ( கேரளா ) கடற்கரை மணலில் 
•மடகாசுகர் - பெட்ரோகா மற்றும் அந்தோலோபின் வண்டல் படிவுகளில் காணப்படுகிறது. [1] டலனாரோ வில் மிகப் பெரிய படிகங்கள்; 
•உருசியா - சைபீரியா கருப்பு மணலில் , சைபிரியாவின் யெனீசி மலைத்தொடரில் .
•அமெரிக்காவின் கிழக்கு , பென்சில்வேனியாவில், ; மொன்டானாவின் எலினாவுக்கு அருகில் * கனடா - அதாபாசுகா ஏரிக்கு கிழக்கே சார்லபோயிசு ஏரியில் தீப்பாறையில் யுரேனைட்டுடன் கிடைக்கிறது. 
•தென் ஆப்ரிக்கா - கிழக்கு டிரான்சுவாலில் 
•காங்கோ ஜனநாயக குடியரசு - கசாய் பகுதி.

மேற்கோள்கள்

வெளி இணைப்புகள்

 Uraniumminerals.com
 Mindat.org

தோரியம் கனிமங்கள்
ஆக்சைடு கனிமங்கள்
யுரேனியம் கனிமங்கள்
இலந்தனைடு கனிமங்கள்
கதிரியக்கக் கனிமங்கள்
கனசதுரக் கனிமங்கள்
தோரைட்டு

தோரைட்டு (Thorite) என்பது (Th,U)SiO4  என்ற மூலக்கூற்று வாய்ப்பாட்டால் விவரிக்கப்படும் தோரியம் தனிமத்தின் ஒரு கனிமச் சேர்மமாகும். தோரியத்தினுடைய சிலிக்கேட்டு வகை கனிமமான இது நாற்கோண படிக வடிவில் படிகமாகிறது. சிர்க்கான் எனப்படும் சிர்க்கோனியம் சிலிக்கேட்டு, ஆபினியத்தின் சிலிக்கேட்டு வகை கனிமமான ஆப்னான் போன்ற கனிமங்களுடன் இது சமவுருவம் கொண்டதாகக் காணப்படுகிறது. தோரைட்டு கனிமம் தோரியத்தின் மிகவும் பொதுவான ஒரு கனிமமாகும், இக்கனிமம்  எப்போதும் வலுவான கதிரியக்கப் பண்பைக் கொண்டுள்ளது. இதன் தோரியம் உள்ளடக்கத்தை பிரதிபலிக்கும் வகையில் 1829 ஆம் ஆண்டு இதற்கு தோரைட்டு எனப் பெயரிடப்பட்டது. தோரைட் கனிமம் 1828 ஆம் ஆண்டில் நோர்வேயின் லெவியா தீவில், கிராமப் புரோகிதரும் கனிமவியலாளருமான ஆன்சு மோர்டன் திரேன் எசுமார்க் என்பவர் கண்டுபிடித்தார். அவர் இந்த கருப்பு கனிமத்தின் முதல் மாதிரிகளை தனது தந்தை யேன்சு எசுமார்க்குக்கு அனுப்பினார், அவரும் கனிமவியல் மற்றும் புவியியல் பேராசிரியராக இருந்தார் என்பது குறிப்பிடத்தக்கதாகும் .

தோற்றம் 

தோரைட்டு கனிமத்தின் மாதிரிகள் பொதுவாக தீப்பற்றக்கூடிய பெக்மாடைட்டு எனப்படும் தீப்பாறைகள் மற்றும் எரிமலை குழம்பிலிருந்து வெளிவந்த எரிமலைப்பாறை வகை பாறைகள் வெப்பநீர்ம நரம்புகள் மற்றும் உருமாறியப் பாறைகளில் இக்கனிமம் தோன்றுகிறது. தேய்வு மணல்களில் இது சிறு மணிகளாகவும் தோன்றுகிறது. படிகங்கள் அரிதானவையாகும் ஆனால் கண்டுபிடிக்கப்பட்டால் பிரமிடு முனையங்களுடன் நேர்த்தியான வடிவிலான குறுகிய படிகங்களை இவற்றிலிருந்து உருவாக்க முடியும். இது பொதுவாக சிர்க்கோன் , மோனசைட்டு, கடோலினைட்டு பெர்குசோனைட்டு , யுரேனைட்டு இட்ரைட்டு, பைரோகுளோர் உள்ளிட்ட கனிமங்களுடன் சேர்ந்தே காணப்படுகிறது.

தோரைட் கனிமம் தற்போது யுரேனியத்தின் முக்கியமான தாதுக்களில் ஒன்றாகும். தோரைட்டு கனிமத்தின் பல்வேறு வகைகளில் ஒரு வகையாக இது கருதப்படுகிறது. பெரும்பாலும் இதை யுரேனோதோரைட்டு என்றே அழைப்பார்கள். யுரேனியம் குறிப்பாக அதிகம் நிறைந்த தோரைட்டு கனிமம் கனடா நாட்டின் ஒன்டாரியோ நகரில் கிடைக்கிறது. தோரைட்டு கனிமத்தின் மற்ற இனங்கள் ஒராங்கைட்டு மற்றும் கால்சியோ தோரைட்டு போன்றவைகளாகும். தூய்மையில்லாதா கால்சியோ தோரைட்டு கனிமத்தில் சுவடு அளவுகளில் கால்சியம் தனிமமும் கலந்துள்ளது.

பண்புகள் 
தோரைட்டு கனிமம் பொதுவாக முழுமையான உருமாற்றமும் நீரேற்றமும் அடையக்கூடிய கனிமமாகும். ஒற்றை சரிவச்சும் எளிதில் நொறுங்கக் கூடியதாகவும் பளபளப்பாகவும் பிசின் உடைய தோற்ற்மும் கொண்டதாக தோரைட்டு கனிமம் காணப்படுகிறது.  இது ஒளியியல் ரீதியாக சமவியல்பு கொண்டு புறவேற்று வடிவமாகக் காணப்படுகிறது. உட்கூறுகளின் இயைபில் வேறுபாடும் ஒப்படர்த்தியிலும் 4.6 முதல் 6.6 வரை மாறுபாடும் , ஒளிர்வைப் பொறுத்தவரையில் பளபளப்பும் பிசின் உடையதாகவும் பண்புகளை வெளிப்படுத்துகிறது. தோரைட்டின் நிறம் பொதுவாக கருப்பு நிறமாகும். ஆனால் பல்வேறு காரணங்களினால் பழுப்புக் கருப்பும், ஆரஞ்சு நிறத்திலும், மஞ்சள் ஆரஞ்சு நிறத்திலும், அடர் பச்சை நிறத்திலும் கூட காணப்படுகிறது.

தோரைட்டு கனிமம் அதிக கதிரியக்கத்தன்மை கொண்டதாக இருப்பதால், அதன் மாதிரிகள் பெரும்பாலும் உருமாறும் நிலையில் உள்ளன. ஆகும் . இது கதிரியக்க தாதுக்களில் காணப்படும் ஒரு பொதுவான நிலையாகும். இதன் படிக அணிக்கோவையில் தோரைட்டு அதன் சொந்த கதிர்வீச்சினால் சிதையும் விளைவை சந்திக்கிறது. வெளிப்புற தோற்றம் மாறாமல் இருக்கும்போது இதன் விளைவு ஒரு படிக அணிக்கோவையை முற்றிலுமாகவும் அழிக்கக்கூடும்.

மேற்கோள்கள்

புற இணைப்புகள் 

தோரியம் கனிமங்கள்
நாற்கோணவமைப்புக் கனிமங்கள்